उत्तराखंड में पिथौरागढ़ जिले के बागापानी और मुनस्यारी क्षेत्रों में हुई भारी बारिश से दो दर्जन से अधिक मकान बुरी तरह प्रभावित हुए. पिथौरागढ़ के डीएम सी रविशंकर ने बताया कि बारिश के कारण मुनस्यारी जाने वाले मार्ग क्षतिग्रस्त हो गये, लकड़ी के कुछ पुल बह गये और बागापानी और मुनस्यारी क्षेत्रों में कई मकान प्रभावित हुए और उन्हें नुकसान पहुंचा. बारिश से पिथौरागढ़ में एक व्यमक्ति की मौत हो गई है. उधर, मौसम विभाग ने पिथौरागढ़, चंपावत, नैनीताल और उधमसिंह नगर के कुछ स्थानों पर भारी से बहुत भारी बारिश की चेतावनी जारी की है.